则告归，家居者六年。魏败，起官，擢兵科给事中，转吏科，举贤劾佞，敷陈亢直，无所頋忌。迁尚宝司少卿、通政司通政。适户部以兵饷孔亟，檄加广宁山税，建邦诣巡按御史，力言旌德山瘠，加税三千余两，民不堪命，御史为疏请得免。迁太仆寺卿，捐俸八百余两助买马佐军实，陞顺天府府尹，勤心抚字，会久旱，虔祷三日，雨随注。冬久雪，虔祷雪随止。因疏陈民间疾苦，请修补助故事。时三辅饥荒，建邦捐俸赈济，民戴之如慈母，歌颂之。再捐俸助修城河工，擢工部左右侍郎，数召对与枚卜。以督工东角楼，致疾乞归，卒。着有《芝林居集诗文》六卷，祀乡贤。